Държавен вестник, бр. 60, 2004 г., стр. 72

С Т Р .  72
Д Ъ Р Ж А В Е Н   В Е С Т Н И К
Б Р О Й  60
Чл. 31. При констатиране на нарушения на
наредбата комисията дава на собственика на
фермата задължителни предписания за отстра-
няването им в определен от нея срок.
Чл. 32. В природата може да се разселва един-
ствено дивеч, произведен във ферми, отговаря-
щи на изискванията на тази наредба.
Г л а в а  т р е т а
УСЛОВИЯ И РЕД ЗА ПОЛУСВОБОДНО РАЗ-
ВЪЖДАНЕ НА ДИВЕЧ И ДООТГЛЕЖДАНЕ
НА ПТИЦИ—ОБЕКТ НА ЛОВ С ЦЕЛ РАЗ-
СЕЛВАНЕ В ПРИРОДАТА
Чл. 33. (1) Полусвободно развъждане на
дивеч е отглеждане на дивеч в заградени тери-
тории (дворове), устроени в ловностопанско от-
ношение, при численост на дивеча над допусти-
мия запас.
(2) Полусвободно развъждане на дивеч се
осъществява в ловностопански райони с цел
повишаване ефективността на отглеждането,
разселването и ловуването на дивеча.
Чл. 34. При условия на полусвободно раз-
въждане могат да бъдат отглеждани следните
видове дивеч:
1. благороден елен;
2. елен лопатар;
3. муфлон;
4. дива свиня;
5. дива коза;
6. зубър;
7. тибетски як;
8. алпийски козирог.
Чл. 35. (1) Според предназначението си
заградените територии за отглеждане на едър
дивеч са:
1. аклиматизационни дворове;
2. карантинни дворове;
3. възпроизводствени дворове;
4. изолационни дворове;
5. селекционни дворове.
(2) С цел повишаване на ефективността на
отглеждането, разселването и ловуването на
едър дивеч в базите за интензивно стопанисва-
не на дивеча се изгражда система по дворове.
(3) За доотглеждане на птици—обект на лов с
цел разселване, се изграждат отраслови дворове.
Чл. 36. Изграждането, поддържането и про-
веждането на мероприятията по стопанисване
на дивеча се извършват съгласно приетите ло-
воустройствени проекти за съответния ловно-
стопански район.
Раздел I
Изисквания при изграждане на заградените
територии за развъждане на дивеч
Чл. 37. (1) Аклиматизационни дворове се
изграждат в райони, включени в дългосрочната
програма за аклиматизация и реаклиматизация
по чл. 41 от Закона за лова и опазване на дивеча.
(2) Площта на аклиматизационните дворо-
ве е от 2 до 10 ха и се определя в зависимост от
вида дивеч, условията на терена, разнообрази-
ето на растителността и водоизточниците.
Чл. 38. (1) Карантинните дворове са част от
базата за интензивно стопанисване на дивеча и
се изграждат за задължително престояване на
интродуциран от друг район дивеч в продълже-
ние на два до три месеца, с цел проверка или
укрепване на здравословното му състояние.
(2) Площта на карантинните дворове е от
0,2 до 1,0 ха и се определя в зависимост от
вида дивеч.
(3) Карантинните дворове се отделят от ос-
таналата част на заградената територия с двой-
на ограда с междинно разстояние 5 м и по въз-
можност се изграждат в най-ниската и отдале-
чена част.
Чл. 39. (1) Възпроизводствените дворове са
част от базата за интензивно стопанисване на
дивеча и се изграждат с цел опазване на основно-
то възпроизводствено стадо, на половата и въз-
растовата структура на разплодните животни.
(2) Площта на възпроизводствените дворо-
ве е от 50 до 300 ха и се определя в зависимост
от вида дивеч.
Чл. 40. (1) Изолационните дворове са част
от възпроизводствения двор и се изграждат с
цел изолиране на заболели животни от основ-
ното стадо за укрепване на здравето им и за
опазване на ценни разплодни животни по вре-
ме на ловния сезон.
(2) Площта на изолационните дворове е от
0,2 до 1,0 ха и се определя в зависимост от тере-
на и вида на дивеча.
(3) Изолационните дворове се отделят от
възпроизводствения двор с двойна ограда с меж-
динно разстояние от 5 м.
Чл. 41. (1) Селекционните дворове са част от
базата за интензивно стопанисване на дивеча и
се изграждат с цел ефективно ловуване.
(2) Площта на селекционните дворове е от
100 до 700 ха и се определя в зависимост от вида
дивеч—обект на лов.
Чл. 42. В заградените територии, в които
се развъжда едър дивеч при численост над до-
пустимия запас, се изграждат биотехнически
съоръжения за зимно, допълнително и мине-
рално подхранване, за наблюдение и за улов
на жив дивеч.
Чл. 43. При развъждане на дивеч в заграде-
ни територии стопанисващите дивеча са длъж-
ни да го отглеждат при гъстота, близка или рав-
на на биологично допустимата за съответния
вид, определена с Наредба № 6 от 2004 г. за ус-
тройство на горите и земите от горския фонд и
на ловностопанските райони в Република Бъл-
гария (ДВ, бр. 27 от 2004 г.).
Чл. 44. Половото съотношение на дивеча в
заградените територии се избира в зависимост
от вида на дивеча и целта, за която са изграде-
ни, и може да достигне 1:10 в полза на женските
индивиди.